Spørgsmål: Jeg synes, Ragdoll og Hellig Birma minder meget om hinanden rent udseendesmæssigt - eller er det helt forkert??? Nogen der kan fortælle mig om temperament, pelspleje m.m.???
Svar: Jo det er rigtig at ragdoll og hellig birma minder meget om hinanden udseendesmæssigt. Jeg har to ragdolls herhjemme og de er meget forskellige af sind. Den ene (Tyson) er en rigtig sofa-ligge-i-ske-mis, der ikke laver dagens gode gerning. Han ser konstant sit snit til lige at blive nusset lidt på mavsen, og bare man kigger på ham, smider han sig, og ligger og gør sig til på gulvet for en. Han kan også godt lege og tage nogle ordentlige ture gennem lejligheden, men det kræver lidt at tænde ham  Den anden (Ralph) mis er en vaskeægte gadedreng, hvor der nærmest altid er fart over feltet. Han er super intelligent, og åbner selv døre, skabe og skuffer, hvis han ikke mener han får den opmærksomhed en konge bør have. Men han er lige så blid som dagen er lang, og vil også gerne nusses og kæles med, men ikke i samme stil som Tyson  Det skal siges at Tyson er med stamtavle = ren ragdoll, mens Ralph er uden stamtavle = muligvis blandet med noget andet f.eks. hellig birma, hvilket kan forklare deres forskellige temperamenter. Tyson